CELEX: E2013P0026
Language: ro
Date: 2013-11-14 00:00:00
Title: Cerere pentru un aviz consultativ al Curții de Justiție a AELS, înaintată de Hæstiréttur Íslands la data de 14 noiembrie 2013 în cauza Islanda/Atli Gunnarsson (Cauza E-26/13)

20.3.2014   
            
            
               RO
            
            
               Jurnalul Oficial al Uniunii Europene
            
            
               C 81/13
            
         Cerere pentru un aviz consultativ al Curții de Justiție a AELS, înaintată de Hæstiréttur Íslands la data de 14 noiembrie 2013 în cauza Islanda/Atli Gunnarsson
   (Cauza E-26/13)
   2014/C 81/12
   Prin scrisoarea din 14 noiembrie 2013, Hæstiréttur Íslands (Curtea Supremă din Islanda) a înaintat o cerere Curții de Justiție a AELS, înregistrată la grefa Curții de Justiție la data de 15 noiembrie 2013, pentru obținerea unui aviz consultativ în cauza Islanda/Atli Gunnarsson, cu privire la următoarele chestiuni:
   
               1.
            
            
               Este compatibilă cu articolul 28 din Acordul privind SEE și/sau cu articolul 7 din Directiva 2004/38/CE situația în care un stat (A), care este parte la Acordul privind SEE, nu oferă soților posibilitatea de a-și cumula creditele fiscale în cadrul evaluării impozitului pe venit, atunci când ambii soți se mută din statul (A) și se instalează în alt stat (B) din Spațiul Economic European și unul dintre ei primește pensie de la statul (A), iar celălalt nu are niciun venit, în timp ce situația fiscală a cuplului respectiv ar fi diferită dacă amândoi ar locui în statul (A), la care se adaugă faptul că ar avea dreptul să își cumuleze creditele fiscale individuale?
            
         
               2.
            
            
               Atunci când se răspunde la întrebarea 1, este important faptul că Acordul privind Spațiul Economic European nu conține nicio dispoziție corespunzătoare articolului 21 din Tratatul privind funcționarea Uniunii Europene?